GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA:406-04/23-01/5**

**URBROJ: 2186-3-02-23-1**

**Cestica, 03.10.2023.**

Na temelju članka 8. Odluke o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije“ br. 72/17, 17/18) i članka 28. Statuta Općine Cestica (»Službeni vjesnik Varaždinske županije«, br. 13/21), Općinsko vijeće Općine Cestica na svojoj 15. sjednici donosi

**O D L U K U**

**o prodaji nekretnina u vlasništvu Općine Cestica**

Članak 1.

Odlukom o prodaji nekretnina u vlasništvu Općine Cestica (u daljnjem tekstu: Odluka) pokreće se postupak prodaje nekretnine u vlasništvu Općine Cestica i to:

1. **Čkbr. 2370/13** – oranica Brezina, upisano u zemljišnim knjigama Općinskog suda u Varaždinu, k.o. Radovec, ukupne površine 8393 m2 u vlasništvu 1/1,
2. **Čkbr. 2031** – oranica, upisano u zemljišnim knjigama Općinskog suda u Varaždinu, ukupne površine 687 čhv, k.o. Radovec, u vlasništvu 1/1,
3. **Čkbr. 2370/18 -** oranica Brezina, upisano u zemljišnim knjigama Općinskog suda u Varaždinu, ukupne površine 7649 m2, k.o. Radovec, u vlasništvu 1/1.

Članak 2.

Cijena nekretnina iz članka 1. ove odluke određuje se na temelju procjene ovlaštenog sudskog vještaka.

Najpovoljniji ponuđač ima obvezu pored kupoprodajne cijene platiti i troškove ovjere potpisa ugovora o kupoprodaji nekretnine kod javnog bilježnika.

Članak 3.

Sukladno Odluci o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije“ br. 72/17, 17/18), a na temelju ove Odluke općinski načelnik će donijeti Odluku o raspisivanju javnog natječaja.

Članak 4.

Pri odabiru najpovoljnije ponude Povjerenstvo nadležno za razmatranje ponuda voditi će se kriterijem najviše ponuđene cijene.

Članak 5.

Ova Odluka stupa na snagu osmog dana od dana objave u Službenom vjesniku Varaždinske županije.

Predsjednik Općinskog vijeća

Darko Majhen, mag. pol.